VLADA REPUBLIKE HRVATSKE

2508

Na temelju članka 27. stavka 1. Zakona o regionalnom razvoju Republike Hrvatske (»Narodne novine«, broj 153/2009), Vlada Republike Hrvatske je na sjednici održanoj 15. srpnja 2010. godine donijela

ODLUKU

O RAZVRSTAVANJU JEDINICA LOKALNE I PODRUČNE (REGIONALNE) SAMOUPRAVE PREMA STUPNJU RAZVIJENOSTI

I.

Ovom Odlukom razvrstavaju se jedinice lokalne i područne (regionalne) samouprave prema stupnju razvijenosti, na temelju postupka ocjenjivanja stupnja razvijenosti jedinica lokalne i područne (regionalne) samouprave koje je provelo Ministarstvo regionalnog razvoja, šumarstva i vodnoga gospodarstva u skladu s člankom 23. Zakona o regionalnom razvoju Republike Hrvatske (»Narodne novine«, broj 153/2009, u daljnjem tekstu: Zakon), te odredbama Uredbe o indeksu razvijenosti (»Narodne novine«, broj 63/2010, u daljnjem tekstu: Uredba).

II.

U skladu s člankom 24. Zakona, jedinice područne (regionalne) samouprave razvrstavaju se prema indeksu razvijenosti u:

– I. skupinu jedinica područne (regionalne) samouprave čija je vrijednost indeksa razvijenosti manja od 75% prosjeka Republike Hrvatske: Bjelovarsko-bilogorska županija, Brodsko-posavska županija, Karlovačka županija, Koprivničko-križevačka županija, Ličko--senjska županija, Osječko-baranjska županija, Požeško-slavonska županija, Sisačko-moslavačka županija, Šibensko-kninska županija, Virovitičko-podravska županija i Vukovarsko-srijemska županija;

– II. skupinu jedinica područne (regionalne) samouprave čija je vrijednost indeksa razvijenosti između 75% i 100% prosjeka Republike Hrvatske: Krapinsko-zagorska županija, Međimurska županija, Splitsko-dalmatinska županija, Varaždinska županija i Zadarska županija;

– III. skupinu jedinica područne (regionalne) samouprave čija je vrijednost indeksa razvijenosti između 100% i 125% prosjeka Republike Hrvatske: Dubrovačko-neretvanska županija i Zagrebačka županija;

– IV. skupinu jedinica područne (regionalne) samouprave čija je vrijednost indeksa razvijenosti veća od 125% prosjeka Republike Hrvatske: Grad Zagreb, Istarska županija i Primorsko-goranska županija.

III.

U skladu s člankom 25. Zakona, jedinice lokalne samouprave razvrstavaju se prema indeksu razvijenosti u:

– I. skupinu jedinica lokalne samouprave čija je vrijednost indeksa razvijenosti manja od 50% prosjeka Republike Hrvatske: Babina Greda, Berek, Biskupija, Cetingrad, Cista Provo, Civljane, Donji Kukuruzari, Drenovci, Drenje, Dvor, Đulovac, Ervenik, Gornji Bogićevci, Gradina, Gunja, Gvozd, Jagodnjak, Kistanje, Krnjak, Levanjska Varoš, Markušica, Mikleuš, Okučani, Plaški, Podgorač, Podravska Moslavina, Sopje, Šodolovci, Trnava, Trpinja, Voćin, Vojnić, Vrbje, Vrhovine i Zrinski Topolovac;

– II. skupinu jedinica lokalne samouprave čija je vrijednost indeksa razvijenosti između 50% i 75% prosjeka Republike Hrvatske: Andrijaševci, Barilovići, Bebrina, Bednja, Belica, Belišće, Benkovac, Bizovac, Bogdanovci, Borovo, Bosiljevo, Bošnjaci, Brestovac, Breznica, Breznički Hum, Brinje, Brodski Stupnik, Budinščina, Cerna, Cernik, Cestica, Crnac, Čačinci, Čađavica, Čaglin, Čazma, Čeminac, Darda, Davor, Dekanovec, Desinić, Dežanovac, Domašinec, Donja Dubrava, Donja Motičina, Donja Voća, Donji Andrijevci, Donji Lapac, Donji Vidovec, Dragalić, Draž, Drnje, Dubrava, Đelekovec, Đurđenovac, Erdut, Farkaševac, Ferdinandovac, Feričanci, Galovac, Garčin, Garešnica, Generalski Stol, Glina, Gola, Gorjani, Gornja Rijeka, Gornji Mihaljevec, Gračac, Gradec, Gradište, Grubišno Polje, Gundinci, Hercegovac, Hlebine, Hrvatska Dubica, Hrvatska Kostajnica, Ilok, Imotski, Ivankovo, Ivanska, Jakšić, Jarmina, Jasenovac, Jesenje, Kalnik, Kamanje, Kapela, Kaptol, Klakar, Kloštar Podravski, Kneževi Vinogradi, Knin, Končanica, Koprivnički Bregi, Koprivnički Ivanec, Koška, Kotoriba, Krašić, Kula Norinska, Kutjevo, Lasinja, Lećevica, Legrad, Lišane Ostrovičke, Lobor, Lokvičići, Lovas, Lovinac, Lovreć, Lukač, Magadenovac, Majur, Mala Subotica, Mali Bukovec, Marijanci, Martijanec, Martinska Ves, Negoslavci, Netretić, Nijemci, Nova Bukovica, Nova Kapela, Nova Rača, Novo Virje, Nuštar, Obrovac, Oprisavci, Orehovica, Oriovac, Otok (Splitsko-dalmatinska županija), Otok (Vukovarsko-srijemska županija), Ozalj, Perušić, Peteranec, Petlovac, Petrijanec, Petrinja, Petrovsko, Pitomača, Pleternica, Podbablje, Podcrkavlje, Podravske Sesvete, Podturen, Pojezerje, Pokupsko, Popovac, Posedarje, Preseka, Prgomet, Privlaka (Vukovarsko-srijemska županija), Proložac, Promina, Punitovci, Rakovec, Rakovica, Rasinja, Ražanac, Rešetari, Ribnik, Rovišće, Runovići, Ružić, Saborsko, Satnica Đakovačka, Selnica, Semeljci, Severin, Sibinj, Sikirevci, Sirač, Skradin, Slavonski Šamac, Slivno, Slunj, Sokolovac, Stankovci, Stara Gradiška, Stari Jankovci, Stari Mikanovci, Staro Petrovo Selo, Strizivojna, Suhopolje, Sunja, Sveti Đurđ, Sveti Ivan Žabno, Sveti Martin na Muri, Sveti Petar Orehovec, Šandrovac, Šestanovac, Škabrnja, Špišić Bukovica, Štefanje, Štitar, Štrigova, Tompojevci, Topusko, Tordinci, Tounj, Tovarnik, Trilj, Udbina, Unešić, Velika, Velika Kopanica, Velika Pisanica, Velika Trnovitica, Veliki Bukovec, Veliki Grđevac, Veliko Trojstvo, Viljevo, Virje, Visoko, Viškovci, Vladislavci, Vođinci, Vratišinec, Vrbanja, Vrgorac, Vrlika, Vrpolje, Vrsi, Vuka, Zagorska Sela, Zagvozd, Zažablje, Zdenci, Zmijavci, Žakanje i Žumberak;

– III. skupinu jedinica lokalne samouprave čija je vrijednost indeksa razvijenosti između 75% i 100% prosjeka Republike Hrvatske: Antunovac, Baška Voda, Bedekovčina, Bedenica, Beli Manastir, Beretinec, Bibinje, Bilice, Bilje, Bistra, Bjelovar, Blato, Brckovljani, Brod Moravice, Bukovlje, Cerovlje, Čabar, Čepin, Daruvar, Dicmo, Donja Stubica, Donji Kraljevec, Donji Miholjac, Draganić, Drniš, Dubravica, Dubrovačko primorje, Duga Resa, Dugi Rat, Đakovo, Đurđevac, Đurmanec, Ernestinovo, Goričan, Gornja Stubica, Gornja Vrba, Gospić, Gračišće, Gradac, Hrašćina, Hrvace, Hum na Sutli, Ivanec, Ivanić-Grad, Jakovlje, Jalžabet, Janjina, Jasenice, Jastrebarsko, Jelenje, Jelsa, Josipdol, Kali, Kalinovac, Karlovac, Karojba, Kaštela, Kijevo, Klanjec, Klenovnik, Klinča Sela, Klis, Kloštar Ivanić, Komiža, Konjščina, Korčula, Kraljevec na Sutli, Krapina, Krapinske Toplice, Kravarsko, Križ, Križevci, Kukljica, Kumrovec, Kutina, Lanišće, Lastovo, Lekenik, Lepoglava, Lipik, Lipovljani, Ludbreg, Luka, Lumbarda, Lupoglav, Ljubešćica, Mače, Marija Bistrica, Marija Gorica, Marina, Maruševec, Metković, Mihovljan, Mljet, Molve, Motovun, Mrkopalj, Muć, Mursko Središće, Murter, Našice, Nedelišće, Nerežišća, Nova Gradiška, Novi Golubovec, Novi Marof, Novigrad (Zadarska županija), Novigrad Podravski, Novska, Ogulin, Omiš, Oprtalj, Opuzen, Orahovica, Orebić, Orle, Oroslavje, Otočac, Pakoštane, Pakrac, Pašman, Petrijevci, Pićan, Pirovac, Pisarovina, Plitvička Jezera, Ploče, Podgora, Podstrana, Polača, Poličnik, Popovača, Postira, Požega, Pregrada, Preko, Prelog, Pribislavec, Primorski Dolac, Privlaka (Zadarska županija), Pučišća, Radoboj, Rogoznica, Rugvica, Sali, Seget, Selca, Senj, Sinj, Slatina, Slavonski Brod, Smokvica, Sračinec, Starigrad, Ston, Strahoninec, Sućuraj, Sukošan, Sveta Marija, Sveti Filip i Jakov, Sveti Ilija, Sveti Ivan Zelina, Sveti Juraj na Bregu, Sveti Križ Začretje, Sveti Petar u Šumi, Šenkovec, Tinjan, Tisno, Tkon, Tribunj, Trnovec Bartolovečki, Trpanj, Tuhelj, Valpovo, Varaždinske Toplice, Vela Luka, Velika Ludina, Veliko Trgovišće, Vidovec, Vinica, Vinkovci, Vir, Virovitica, Vis, Vodice, Vrbovec, Vrbovsko, Vukovar, Zemunik Donji, Zlatar, Zlatar Bistrica i Županja;

– IV. skupinu jedinica lokalne samouprave čija je vrijednost indeksa razvijenosti između 100% i 125% prosjeka Republike Hrvatske: Bakar, Barban, Biograd na Moru, Brdovec, Brela, Brtonigla, Buje, Buzet, Cres, Crikvenica, Čakovec, Čavle, Delnice, Dubrovnik, Dugo Selo, Gornji Kneginec, Grožnjan, Hvar, Kastav, Kaštelir-Labinci, Klana, Kolan, Konavle, Koprivnica, Kraljevica, Kršan, Labin, Ližnjan, Lokve, Lopar, Makarska, Mali Lošinj, Marčana, Matulji, Milna, Mošćenička Draga, Nin, Novalja, Novi Vinodolski, Okrug, Osijek, Pag, Pazin, Povljana, Primošten, Pula, Pušća, Rab, Raša, Ravna Gora, Rijeka, Samobor, Sisak, Skrad, Solin, Split, Stari Grad, Stubičke Toplice, Stupnik, Supetar, Sveta Nedelja (Istarska županija), Sveti Lovreč, Svetvinčenat, Šibenik, Šolta, Trogir, Tučepi, Varaždin, Velika Gorica, Vinodolska općina, Viškovo, Višnjan, Vižinada, Vodnjan, Vrbnik, Zabok, Zadar, Zaprešić, Žminj i Župa dubrovačka;

– V. skupinu jedinica lokalne samouprave čija je vrijednost indeksa razvijenosti veća od 125% prosjeka Republike Hrvatske: Bale, Baška, Bol, Dobrinj, Dugopolje, Fažana, Funtana, Fužine, Kanfanar, Karlobag, Kostrena, Krk, Lovran, Malinska-Dubašnica, Medulin, Novigrad (Istarska županija), Omišalj, Opatija, Poreč, Punat, Rovinj, Sutivan, Sveta Nedelja (Zagrebačka županija), Tar-Vabriga, Umag, Vrsar, Zadvarje i Zagreb.

IV.

Vrijednosti indeksa razvijenosti i pokazatelja za izračun indeksa razvijenosti, korišteni u postupku ocjenjivanja stupnja razvijenosti jedinica lokalne i područne (regionalne) samouprave, u skladu s člankom 12. Uredbe, bit će objavljeni na službenoj internetskoj stranici Ministarstva regionalnog razvoja, šumarstva i vodnoga gospodarstva u roku od 8 dana od dana donošenja ove Odluke.

V.

Ova Odluka objavit će se u »Narodnim novinama«, a stupa na snagu 1. siječnja 2011. godine.

Klasa: 302-01/10-01/03

Urbroj: 5030125-10-1

Zagreb, 15. srpnja 2010.

Predsjednica
Jadranka Kosor, dipl. iur., v. r.

